но ты̀ пода́ждь мѝ сло́во, преподо́бне, чи́стое твоѐ воспѣ́ти житіѐ, взыва́ющу тебѣ̀ такова̂я, преблаже́нне: ра́дуйся, преподо́бныхъ всѣ́хъ похвало̀: ра́дуйся, по́стникѡвъ подража́телю, и пусты́ни насади́телю: ра́дуйся, я́кѡ въ не́й прече́стенъ хра́мъ бцд̑ѣ воздви́глъ єсѝ: ра́дуйся, я́кѡ въ не́мъ тобо́ю бг҃ъ сла́вится: ра́дуйся, до́брѣ пасы́й ста́до твоѐ ѿ навѣ̂тъ вра́жіихъ: ра́дуйся, я́кѡ смири́лъ єсѝ ѕлонача́льнаго врага̀: ра́дуйся, я́кѡ посрами́лъ єсѝ бѣсѡ́въ полкѝ: ра́дуйся, мона́шествующихъ свѣти́льниче пресвѣ́тлый, и сто́лпъ терпѣ́нія: ра́дуйся, я́кѡ собра́лъ єсѝ мона́хѡвъ мно́жество во спасе́ніе: ра́дуйся, ѡ не́мже хва́лимся всѝ: ра́дуйся, єгѡ́же ра́ди избавля́емся ѿ бѣ́дъ: ра́дуйся, ѻ́ч҃е пафну́тіе